492c1607211934e49c5d699ef7e6756a
toulouse space show 2018
techpress.gr
2020.10

> **Το [si-cluster](http://www.si-cluster/), το Ελληνικό cluster στον τομέα των αεροδιαστημικών τεχνολογιών και εφαρμογών, διοργανώνει σε συνεργασία με τον αρμόδιο εθνικό φορέα για την προσέλκυση επενδύσεων και την προώθηση εξαγωγών [enterprise greece](http://www.enterprisegreece.gov.gr/), επιχειρηματική αποστολή στην Τουλούζη της Γαλλίας από 26 έως 28 Ιουνίου 2018 στο πλαίσιο της έκθεσης  [toulouse space show 2018](https://www.toulousespaceshow.eu/tss18/) και προσκαλεί όσες εταιρείες ή φορείς ενδιαφέρονται να λάβουν μέρος.**


Η αποστολή πραγματοποιείται με το συντονισμό του [corallia](http://www.corallia.org/) και σε συνεργασία με την Ένωση Ελληνικών Βιομηχανιών Διαστημικής Τεχνολογίας και Εφαρμογών ([ΕΒΙΔΙΤΕ](http://www.hellenic-asi.org/)), του Συνδέσμου Επιχειρήσεων Πληροφορικής και Επικοινωνιών Ελλάδας ([ΣΕΠΕ](http://www.sepe.gr/)), του Συνδέσμου Επιχειρήσεων Πληροφορικής Βορείου Ελλάδας ([ΣΕΠΒΕ](http://www.sepe.gr/))  και του Συνδέσμου Εταιρειών Κινητών Εφαρμογών Ελλάδος ([ΣΕΚΕΕ](http://www.sekee.gr/)).

Η ελληνική παρουσία θα έχει εθνικό περίπτερο στο κεντρικότερο σημείο της έκθεσης για τη βέλτιστη συντονισμένη ανάδειξη των καινοτόμων προϊόντων και υπηρεσιών που αναπτύσσονται στην Ελλάδα, καθώς και για την καλύτερη πρόσβαση στις παγκόσμιες αλυσίδες αξίας του κλάδου των διαστημικών τεχνολογιών.

Επιπρόσθετα, οι συμμετέχοντες θα έχουν την ευκαιρία να λάβουν μέρος σε b2b συναντήσεις με άλλους φορείς που θα παρευρεθούν στην έκθεση και την υποστήριξη της si-cluster business development ambassador που βρίσκεται στην Τουλούζη εδώ και 7 μήνες για να προετοιμάσει την ελληνική παρουσία.

Το toulouse space show είναι η πιο γνωστή στον κλάδο εμπορική έκθεση στην Ευρώπη, ένα παγκόσμιο φόρουμ που είναι αφιερωμένο στις καινοτόμες λύσεις του διαστήματος και αναδεικνύει τις μελλοντικές τάσεις στη διαστημική τεχνολογία. Φέτος αναμένεται να παρευρεθούν πάνω από 3.000 επισκέπτες και 350 εκθέτες από 46 χώρες.

tο si-cluster προσκαλεί ενδιαφερόμενες δραστηριοποιούμενες στον κλάδο επιχειρήσεις, ερευνητικά ινστιτούτα, πανεπιστημιακά εργαστήρια να **εκδηλώσουν το ενδιαφέρον τους** για συμμετοχή στην αποστολή μέχρι την **Τρίτη** **15 Μαΐου 2018** στο [info@si-cluster.gr](mailto:info@si-cluster.gr). Θα τηρηθεί αυστηρά σειρά προτεραιότητας για την κάλυψη των θέσεων.

c36ed1e87e89e03ccd4f9c670d96bdf6
Η lg χορηγός τεχνολογίας στην 4η Ετήσια Συνάντηση Δημιουργών
techpress.gr
2020.10
Η lg electronics συμμετείχε ως Χορηγός Τεχνολογίας στην 4η Ετήσια Συνάντηση Δημιουργών εικαστικού κοσμήματος με θέμα «Η Οδύσσεια των Υλικών», η οποία διοργανώθηκε από την πλατφόρμα “a jewel made in greece” στο Ζάππειο Μέγαρο. Η διαδραστική εκδήλωση διοργανώθηκε από τις 3 έως τις 6 Μαρτίου 2017 υπό την αιγίδα του Υπουργείου Πολιτισμού και του enterprise greece.

![](https://www.techpress.gr/wp-content/uploads/2017/03/lg-sponsors-the-fourth-annual-creators-meeting_photo-1-300x286.jpg)

Κατά τη διάρκεια της εκδήλωσης, οι επισκέπτες είχαν την ευκαιρία να παρακολουθήσουν μία ταινία μικρού μήκους με τίτλο «Η Οδύσσεια των Υλικών» στην κυρτή τηλεόραση υπέρ-υψηλής ανάλυσης lg 4Κ oled 77 ιντσών (77ec980v). Με τη βοήθεια των υψηλών προδιαγραφών και χαρακτηριστικών της τηλεόρασης, όπως τα αυτο-φωτιζόμενα pixels και η απόδοση της εικόνας με απόλυτο μαύρο και τέλειο χρώμα, οι επισκέπτες απόλαυσαν την ταινία που είναι εμπνευσμένη από την έκθεση «ΟΔΥΣΣΕΙΕΣ» του Εθνικού Αρχαιολογικού Μουσείου, όπου πραγματοποιήθηκαν τα γυρίσματα. Επιπλέον, ο υψηλής αισθητικής σύγχρονος κυρτός σχεδιασμός της τηλεόρασης διευκόλυνε την απρόσκοπτη παρακολούθηση της ταινίας από οποιαδήποτε γωνία θέασης.

 
Η 4η ανανεωμένη συνάντηση δημιουργών φιλοξένησε 61 σύγχρονους Έλληνες επαγγελματίες σχεδιαστές, μεταξύ άλλων την bryna pomp, jewelry specialist - curator mad museum of arts & design, καθώς και τον Εrick slutsky, executive vice president of "curent" public relations Νew york και τους συνεργάτες του, οι οποίοι έχουν αναλάβει την προβολή της έκθεσης Α jewel madei in greece @ mad new york, και παρουσίασε τις δημιουργίες τους σε 4 ενότητες. Το θέμα της φετινής χρονιάς, «Η Οδύσσεια των Υλικών», ανέδειξε τα μυστικά του χρυσού, το ασημιού, των διαμαντιών και άλλων πολύτιμων και ημιπολύτιμων λίθων, με τη συμβολή του Επιστημονικού συνεργάτη, έγκριτου Γεμολόγου, Γιώργου Σπυρομήλιου. Επίσης, στη φετινή έκθεση υπήρχε ένα αφιέρωμα στα μαργαριτάρια και οι συμμετέχοντες σχεδιαστές παρουσίασαν από ένα πρωτότυπο κόσμημα δημιουργημένο από μαργαριτάρια.
45b8afd55acf9f027a909153d9e4148d
Η Ελλάδα στο mwc 2017 με εθνικό περίπτερο
techpress.gr
2020.10

> Ο Φεβρουάριος είναι ο μήνας που πραγματοποιείται το μεγαλύτερο γεγονός στο χώρο της ψηφιακής επικοινωνίας, το Μobile world congress 2017, στη Βαρκελώνη μεταξύ 27 Φεβρουαρίου και 3 Μαρτίου.


Η Ελλάδα θα συμμετάσχει για 5η συνεχόμενη χρονιά με εθνικό περίπτερο και αποστολή που συνδιοργανώνεται από τον Σύνδεσμο Εταιριών Κινητών Εφαρμογών Ελλάδος (ΣΕΚΕΕ) και το enterprise greece, με την υποστήριξη του Συνδέσμου Επιχειρήσεων Πληροφορικής και Επικοινωνιών Ελλάδας (ΣΕΠΕ) και με την υποστήριξη του corallia ως συντονιστή των mi-cluster, si-cluster και gi-cluster, στο πλαίσιο μιας ευρύτερης συνεργασίας για συμμετοχή στα μεγάλα διεθνή γεγονότα της τεχνολογίας. Η αποστολή στο mwc έχει την υποστήριξη της ελληνικής Πολιτείας και  τελεί υπό την αιγίδα του Χρηματιστηρίου Αθηνών.

Η ελληνική αποστολή στο mobile world congress θα έχει μαζί της, όπως και στις προηγούμενες συμμετοχές, το οικοσύστημα της καινοτομίας και τεχνολογίας της χώρας. kύριος στόχος της φετινής αποστολής είναι η διεθνής δικτύωση των ελληνικών επιχειρήσεων και η δημιουργία συνεργιών.

Με την κίνηση αυτή, επιδιώκουμε να παρουσιαστούν στο διεθνές κοινό δυναμικές επιχειρήσεις του κλάδου της τεχνολογίας και να αναδείξουμε την Ελλάδα της καινοτομίας και της εξωστρέφειας που επενδύει σε ένα νέο μοντέλο επιχειρηματικής δραστηριότητας, με στόχο την αξιοποίηση του ανθρώπινου δυναμικού και της ελληνικής τεχνογνωσίας, για την προώθηση ανταγωνιστικών προϊόντων και υπηρεσιών στην παγκόσμια σκηνή.

Πέρυσι, στις διάφορες εκδηλώσεις του συνεδρίου και έκθεσης, συμμετείχαν περισσότεροι από100.000 επισκέπτες από όλο τον κόσμο, σημαντικός αριθμός από υψηλόβαθμα στελέχη φορέων και επιχειρήσεων από 204 χώρες, που εξέθεσαν τις δραστηριότητες και τα προϊόντα τους σε 2.200 περίπτερα που καταλάμβαναν συνολικά 100.000 τ.μ. ωφέλιμου χώρου. Το συνέδριο και η έκθεση έτυχαν εντονότατης κάλυψης από τα διεθνή μέσα ενημέρωσης, τα οποία απέστειλαν περισσότερους από 3.900 δημοσιογράφους των ραδιοτηλεοπτικών μέσων, των εφημερίδων μεγάλης κυκλοφορίας και του ειδικού τύπου.

Η επίσημη παρουσίαση της Ελληνικής Αποστολής και του Εθνικού Περιπτέρου στο mobile world congress 2017 θα γίνει την Τετάρτη 8 Φεβρουαρίου 2017 στις 14:30 στο Χρηματιστήριο Αθηνών, Λεωφόρος Αθηνών 110.
c8491d47ca962b7bf05e474a48a7975e
greek & iot:Μια «θάλασσα» ευκαιριών για την ελληνική αποστολή
techpress.gr
2020.10

> **Με εξαιρετικά αποτελέσματα ολοκληρώθηκε η Ελληνική συμμετοχή στη διεθνή έκθεση των Πραγμάτων/Πάντων (ΙοΤ/ΙοΕ), [ΙoΤ solutions world congress](http://www.iotsworldcongress.com/).**


Διοργάνωσαν: η [enterprise greece](http://www.enterprisegreece.gov.gr/) και το [mi-cluster](http://www.mi-cluster.gr), το ελληνικό silver-labeled cluster στον τομέα της Μικροηλεκτρονικής και Διαδικτύου με την υποστήριξη του [corallia](http://www.corallia.org/) και της [ΕΝΕΒΗ](http://www.mi-cluster.gr/el/about-mi-cluster/industry/item/hsia-2.html), στη Βαρκελώνη από 25 έως 28 Οκτωβρίου 2016. Οι συμμετέχοντες βρέθηκαν σε μια «θάλασσα» ευκαιριών ανάπτυξης και άφησαν τις καλύτερες εντυπώσεις από την παρουσία τους σε διοργανωτές και επισκέπτες, σε μια από τις σημαντικότερες εκθέσεις με αντικείμενο το Διαδίκτυο των Πραγμάτων.

Περισσότερες από 200 ηγέτιδες εταιρείες του κλάδου και 8.000 επισκέπτες παρευρέθηκαν στην έκθεση για να μοιραστούν τις σκέψεις τους για το μέλλον και την ανάπτυξη της τεχνολογίας του ΙoΤ. Ανάμεσά τους βρέθηκε και η ελληνική αποστολή, αποτελούμενη από τις εταιρείες: [centaur technologies](http://www.mi-cluster.gr/el/about-mi-cluster/industry/item/centaur-technologies.html), [emfasis telematics](http://www.emphasisnet.gr/), [ess](http://www.mi-cluster.gr/el/about-mi-cluster/industry/item/uropean-sensor-systems.html), [meazon](http://www.mi-cluster.gr/el/about-mi-cluster/industry/item/meazon.html), [prisma electronics](http://www.mi-cluster.gr/el/about-mi-cluster/industry/item/prisma-electronics.html), [think silicon](http://www.mi-cluster.gr/el/about-mi-cluster/industry/item/think-silicon.html), [telesto technologies](http://www.mi-cluster.gr/el/about-mi-cluster/industry/item/telesto-technologies.html), [wubby](http://www.wubby.io/) και [yodiwo](http://www.mi-cluster.gr/el/about-mi-cluster/industry/item/samsung-nanoradio-design-center.html).

Στο εθνικό περίπτερο με κεντρικό μήνυμα “**gree****ce** **& iot: a** **s****ea of** **o****pportunities**”, η ελληνική αποστολή ανέδειξε την ισχυρή δραστηριοποίηση των ελληνικών επιχειρήσεων σε όλη την αλυσίδα αξίας του iot και απέσπασε σημαντική προβολή και αναγνωρισιμότητα στην ανάδειξη των καινοτόμων προϊόντων και υπηρεσιών που αναπτύσσονται στη χώρα μας. Συγκεκριμένα, παρουσίασε τις ολοκληρωμένες λύσεις ΙoΤ που έχει αναπτύξει και οι οποίες αφορούν τους τομείς της έξυπνης διαχείρισης ενέργειας, των έξυπνων πόλεων, της έξυπνης διαχείρισης αγροτικής παραγωγής, τις έξυπνες μεταφορές, τους έξυπνους αισθητήρες, τα έξυπνα ηλεκτρονικά συστήματα και τις έξυπνες πλατφόρμες.

Κατά τη διάρκεια της έκθεσης, πραγματοποιήθηκε η εκδήλωση δικτύωσης **greek & iot: a  sea of opportunities,** όπου συμμετείχαν σημαντικοί υφιστάμενοι αλλά και εν δυνάμει πελάτες και προμηθευτές με κύριο στόχο τη διερεύνηση νέων συνεργασιών. Επιπλέον, κατά την διάρκεια του **brokerage** **Ε****vent** οι συμμετέχοντες πραγματοποίησαν πολυάριθμες b2b συναντήσεις με εταιρείες του ενδιαφέροντός τους και δημιούργησαν σημαντικές επαφές με προοπτικές συνεργασίας.

![gran-500x281](https://www.techpress.gr/wp-content/uploads/2016/12/gran-500x281-300x150.jpg)

o Δρ. Σωτήρης Μπαντάς, Διευθύνων Σύμβουλος της **centaur technologies**, ανέφερε: «*Η εταιρεία μας αναμένει σημαντική ανάπτυξη από την αγορά του iot. Η παρουσία μας στο iot solutions world congress μας έδωσε την ευκαιρία να προωθήσουμε τις πρωτοποριακές λύσεις μας για την παρακολούθηση και ασφάλεια των αγροτικών προϊόντων*».

Ο Δρ. Γιώργος Παπαπαναγιωτάκης, technology director, **emphasis** **telematics** **sa**, σχολίασε: «*Είμαστε πολύ ικανοποιημένοι από την συμμετοχή μας στο ΙΟΤ* *world* *congress* *2016. Στο ΙΟΤ world congress 2016  παρουσιάσαμε την λύση e-glove που προσφέρει καινοτόμες υπηρεσίες σε εταιρείες με γραμμές παραγωγής και ειδικά στο σχεδιασμό των σταθμών παραγωγής. Είχαμε πολλές σημαντικές εμπορικές επαφές οι οποίες ανοίγουν νέους δρόμους για την ανάπτυξη της εταιρείας μας*».

Ο Δρ. Εμμανουήλ Ζερβάκης, Γενικός Διευθυντής της european sensor systems (**ess**), δήλωσε: «*Περιμένουμε στροφή της τεχνολογίας των αισθητήρων, κυρίως των βιομηχανικών και των οικιακών εφαρμογών, στην αγορά του iot μέσα στα επόμενα χρόνια. Η παρουσία μας στο iot solutions world congress μάς έδωσε την ευκαιρία να προωθήσουμε τις εξαιρετικά προηγμένες λύσεις μας σε αισθητήρες πίεσης, ροής αέρα και επιτάχυνσης καθώς και να βρούμε πιθανούς συνεργάτες για την ανάπτυξη στον χώρο του ΙοΤ. Πολλοί παίκτες του χώρου βλέπουν πλέον την Ελλάδα σαν μία χώρα με δυναμικούς προμηθευτές τεχνολογίας αισθητήρων, έξυπνων συσκευών, εφαρμογών και software για το iot*».

Ο κ. Γιάννης Γιωνάς, Εμπορικός Δ/ντής της **ΜΕΑΖΟΝ** δήλωσε: «*Για την* *meazon* *η συμμετοχή στην συγκεκριμένη έκθεση ήταν σημαντική από πλευράς αναζήτησης πελατών σε διεθνές επίπεδο αλλά και συνεργατών, δικτύων και οικοσυστημάτων που χωρίς αυτά δε νοείται ανάπτυξη για μια εταιρεία τεχνολογίας που δραστηριοποιείται σε μια παγκοσμιοποιημένη αγορά όπως εμείς. Σε αυτό το σημείο θα ήθελα να τονίσω ότι η συμμετοχή στην συγκεκριμένη έκθεση δεν ήταν στα πλάνα της* *meazon* *όχι για λόγους σπουδαιότητας αλλά κυρίως για λόγους που άπτονται στην δύσκολη οικονομική πραγματικότητα για όλες τις Ελληνικές επιχειρήσεις.. Η συνεργασία με φορείς όπως η ΕΝΕΒΗ, το* *mi**-**cluster* *και την* *enterprise* *greece* *μας βοήθησε έτσι ώστε να μειωθούν τα εμπόδια συμμετοχής μας και θέλω να τους ευχαριστήσω γι’ αυτό*».

*Ο* κ. Χρήστος Γιορδαμλής, Διευθύνων Σύμβουλος της **Πρίσμα Ηλεκτρονικά**, ανέφερε: «*Με πολλή χαρά διαπιστώσαμε την τεχνολογική καινοτομία που διακρίνει τα προϊόντα της Πρίσμα Ηλεκτρονικά σε ένα ιδιαίτερο και απαιτητικό περιβάλλον. Είχαμε την ευκαιρία να συζητήσουμε με κορυφαίες εταιρείες για τα πλεονεκτήματα της λύσης μας και να δημιουργήσουμε τις προϋποθέσεις για μελλοντικές συνεργασίες σε μία νέα αγορά που τώρα δημιουργείται. Παράλληλα στο όμορφο περίπτερο της Ελληνικής συμμετοχής είδαμε τις συνέργειες με τις Ελληνικές επιχειρήσεις που επίσης συμμετείχαν. Η Ελλάδα που δημιουργεί και καινοτομεί μπορεί και να συνεργάζεται. Η Πρίσμα Ηλεκτρονικά ΑΒΕΕ συμμετείχε στο κορυφαίο γεγονός iot στην Ευρώπη,  ΙοΤ solutions world congress 2016 στην Βαρκελώνη παρουσιάζοντας την πρωτοποριακή τεχνολογία prismasense και την βραβευμένη από τους lloyds list ως Τεχνολογικό επίτευγμα του 2015 λύση laros. Σήμερα το laros αποτελεί την πλέον ολοκληρωμένη iot Πλατφόρμα παγκοσμίως που επιτρέπει την συλλογή και επεξεργασία σημάτων από υφιστάμενους αναλογικούς ή ψηφιακούς αισθητήρες, όργανα μετρήσεων και πλήρως αυτοματοποιημένα περιβάλλοντα με στόχο την μέτρηση των επιδόσεων, την αποτελεσματικότητα της λειτουργίας περιπλοκών συστημάτων, την συμβατότητα με τους κανονισμούς, την ασφάλεια του προσωπικού και την προβλεπτική συντήρηση. Η έως τώρα λειτουργία σε εκατοντάδες πλοία και η ανάλυση τεραστίου όγκου δεδομένων έχει επιτρέψει την σημαντική εξοικονόμηση πόρων και την μείωση των εκπομπών διοξειδίου του Άνθρακα».*

Ο κ. Ιάκωβος Σταμούλης, cto της **think silicon**, σχολίασε: *«Το ελληνικό περίπτερο στην έκθεση Ι**ot* *world* *2016, ήταν ιδιαίτερα εντυπωσιακό και προσέλκυσε το ενδιαφέρον της Έκθεσης. Η εταιρεία μας είχε την ευκαιρία να συνομιλήσει με πολλούς νέους δυνητικούς πελάτες και συνεργάτες και να επιδείξει τα προϊόντα της, καθώς και να δει τις τάσεις και ανάγκες της αγοράς».*
*Ο Δρ.* Δημήτρης Δρες*,* Γενικός Διευθυντής της **telesto technologies**, ανέφερε: *«Η συμμετοχή της* *telesto* *technologies* *στην έκθεση αφορούσε την προώθηση σε ξένες αγορές της πλατφόρμας* *safecity* *που αξιοποιεί τεχνολογίες* *iot* *για την διασφάλιση της ακεραιότητας των επισκεπτών σε μεγάλες εγκαταστάσεις όπως γήπεδα, εμπορικά κέντρα, αεροδρόμια, κρουαζιερόπλοια κλπ.* *Ισχυρό ήταν το ενδιαφέρον από οργανισμούς και φορείς πόλεων του αραβικού κόσμου, ενώ η άψογη οργάνωση του ελληνικού περιπτέρου υποστήριξε αποτελεσματικά τις επαφές μας με τους ενδιαφερόμενους. Η πλατφόρμα safecity διακρίθηκε πρόσφατα στο πανευρωπαϊκό διαγωνισμό eit digital cities καθώς και στο διαγωνισμό european satellite navigation contest (esnc)».*

Ο κ. Δημήτρης Λεονάρδος, vp product manager της **wubby**, σχολίασε: «*Το ΙΟΤ world congress 2016 έδωσε την ευκαιρία στην εταιρεία να εκθέσει το προϊόν της σε ένα ιδιαιτέρως ευρύ, και ταυτόχρονα πολύ στοχευμένο κοινό. Ευελπιστούμε ότι το συνέδριο θα αποτελέσει την απαρχή επιτυχημένων συνεργασιών. Θα θέλαμε να ευχαριστήσουμε θερμά όλους όσους εργάστηκαν για την άρτια οργάνωση και την επιτυχημένη συμμετοχή των ελληνικών επιχειρήσεων*».

Ο κ. Δημήτρης Παπαηλιού, business development director της **yodiwo**, δήλωσε:  *«Με την σημαντική υποστήριξη της enterprise greece, του mi-cluster, του corallia και της ΕΝΕΒΗ, το Ελληνικό οικοσύστημα ΙοΤ έγινε σημείο αναφοράς με ένα εντυπωσιακό εθνικό περίπτερο, σε μια από τις κορυφαίες διεθνής εκθέσεις ΙοΤ. Για την εταιρεία μας, παρουσιάζοντας την καινοτόμα ΙοΤ πλατφόρμα και εφαρμογές μας, η ανταπόκριση των επισκεπτών ήταν εντυπωσιακή και πιστοποίησε ότι οι Ελληνικές επιχειρήσεις τεχνολογίας μπορούν να πρωταγωνιστήσουν. Αναμένουμε από τις συναντήσεις και επαφές μας σημαντικά αποτελέσματα για διεθνείς συνεργασίες στο εγγύς μέλλον».*

f4e79c24621d527d5612c6237087a9f6
Η ελληνική καινοτομία στο Λας Βέγκας
techpress.gr
2020.10

> **Το enterprise greece και το mi-cluster παρουσιάζουν σε συνεργασία το πρόγραμμα της ελληνικής επιχειρηματικής αποστολής στη ces 2016 και στο silicon valley.**


Το πρόγραμμα της ελληνικής επιχειρηματικής αποστολής στη Διεθνή Έκθεση consumer electronics show στις 6-9 Ιανουαρίου 2016 στο las vegas, καθώς και στη silicon valley στις 10-13 Ιανουαρίου 2016, παρουσιάστηκε στα γραφεία του enterprise greece, το οποίο σε συνεργασία με το mi-cluster συντονιστή της αποστολής, συνδιοργανώνουν και υποστηρίζουν την ελληνική αποστολή. Η ελληνική αποστολή αποτελείται από τις εταιρείες centaur technologies, qualia, heliix, hyperthech, irida labs, meazon, prisma electronics, sensoraide, spark works, think silicon, wubby, yodiwo και εκπροσώπους του corallia, της enebh και του enterprise greece.

Όπως ενημέρωσε ο κος. Δημήτρης Παπαηλιού, mi-cluster manager η αποστολή θα συμμετέχει με εθνικό περίπτερο στο eureka park, στο πλαίσιο της ces 2016, κατά τη διάρκεια της οποίας, οι ελληνικές επιχειρήσεις θα έχουν την ευκαιρία να παρουσιάσουν σε πάνω από 170.000 επισκέπτες ελληνικά καινοτόμα προϊόντα και υπηρεσίες, που εστιάζουν κυρίως σε τεχνολογίες internet of things. Στη συνέχεια, η αποστολή θα πραγματοποιήσει τριήμερο roadshow στη silicon valley, το οποίο τις δύο πρώτες μέρες περιλαμβάνει επιχειρηματικές συναντήσεις με επενδυτές και υψηλόβαθμα στελέχη κορυφαίων διεθνών επιχειρήσεων στις εγκαταστάσεις του mind the bridge. to roadshow ολοκληρώνεται με επισκέψεις σε επιχειρήσεις τεχνολογιών αιχμής στη silicon valley, καθώς με τη διοργάνωση ημερίδας στο stanford university.

Ο κος. Χρήστος Στάικος, Πρόεδρος του enterprise greece, δήλωσε: «Το enterprise greece, o αρμόδιος δημόσιος φορέας για την εξωστρέφεια και την προώθηση των επενδύσεων και των ελληνικών εξαγωγών, συμβάλλει στην εθνική προσπάθεια αναβάθμισης των εξαγωγικών τομέων αιχμής της Ελλάδας, συντελώντας με αυτό τον τρόπο στην τόνωση ενός από τους βασικούς πυλώνες ανάπτυξης της χώρας μας, με στόχο τα μέγιστα δυνατά οφέλη για την ελληνική οικονομία. Η συνεργασία του enterprise greece με το mi-cluster στο χώρο της τεχνολογίας αποτελεί χαρακτηριστικό παράδειγμα της συνέργειας που πρέπει να αναπτύξουν οι Ελληνικές επιχειρήσεις, ώστε να αποκτήσουν το κρίσιμο μέγεθος που απαιτούν οι ξένες αγορές και να πετύχουν οικονομίες κλίμακας στην προώθηση των προϊόντων τους.»

[![v7eslabdnfiskygxgdfnn60iz9g9dliwvmmda9ejcrm](https://www.techpress.gr/wp-content/uploads/2015/12/v7eslabdnfiskygxgdfnn60iz9g9dliwvmmda9ejcrm-300x123.jpg)](https://www.techpress.gr/wp-content/uploads/2015/12/v7eslabdnfiskygxgdfnn60iz9g9dliwvmmda9ejcrm.jpg)Ο κος. Βελισσάριος Δότσης, Διευθύνων Σύμβουλος του enterprise greece συμπλήρωσε ότι: «Η Ελληνική συμμετοχή, για πρώτη φορά στη μεγαλύτερη Διεθνή Έκθεση τεχνολογίας ces καθώς και η επιχειρηματική αποστολή στη silicon valley είναι προϊόν της συνεργασίας του enterprise greece και του mi-custer και αντανακλά τη συστηματική προσπάθεια που καταβάλλουμε ώστε σε συνεργασία με παράγοντες της αγοράς καθώς και εμπλεκόμενους θεσμικούς φορείς, να προβάλλουμε όλοι μαζί και συντονισμένα τον ιδιαίτερα σημαντικό αυτό κλάδο για την ελληνική οικονομία. Η αποστολή θα δώσει τη δυνατότητα στις Ελληνικές επιχειρήσεις που συμμετέχουν όχι μόνο να προωθήσουν τις Ελληνικές εξαγωγές αλλά και να προβάλλουν τα επενδυτικά σχέδια τους σε δυνητικούς επενδυτές.»

Ο καθ. Βασίλειος Μακιός, Γενικός Διευθυντής του corallia και μέλος του Εκτελεστικού Συμβουλίου του mi-cluster, ανέφερε: «Το mi-cluster, συμμετέχοντας σε αυτή την κορυφαία αποστολή επιδιώκει την προώθηση της εξωστρέφειας των ελληνικών επιχειρήσεων και την ανάδειξη της καινοτομίας «designed in greece». Αισθάνομαι ιδιαίτερα χαρούμενος που αρωγός μας σε αυτήν την προσπάθεια είναι το enterprise greece. Κοινός μας στόχος είναι η προσέλκυση ξένων επενδύσεων για την ενίσχυση και περαιτέρω ανάπτυξη του ευρύτερο κλάδου των ΤΠΕ, καθώς και η ανάδειξη του ταλαντούχου ανθρώπινου δυναμικού που διαθέτει η χώρα.»